  Майя Бывальцева Тулыс ву тудӟон азьын Удмуртиысь инкуазь узырлыкъёсъя но инкуазез утёнъя утёнъя министерстволэн управлениысьтыз ӧнерчиос элькунысь ёросъёсын 31 ӵыпетъёсты эскерыны кутскизы. Туннэ нуналлы ӝынызэ чаклазы ни. Со сярысь улосвыл тӧролэн но кивалтэтлэн пресс-службазы ивортӥз. Ӧнерчиос ӵыпетъёслэсь вуэз лэзьыны быгатонлыксэс эскеро, учко, ӧвӧл-а отын куашканъёс, жуг-жаг. Озьы ик ГТС-лэсь люкетъёссэ йӧлэсь мозмытон понна йӧэз сьӧдэктытонлэсь кулэлыксэ дунъяло. Та дырлы бадӟым шекъёс шараямын ӧвӧл. Ваньмаз ёросъёсын тудвулэсь утиськон ужрадъёслы техника но адямиос, лэсьтӥськон материалъёс дасямын. Ӵыпетъёсты ӵемгес эскерон радъямын. Тулыспаллэн кутсконысеныз Иж, Камбарка, Вотка, Пудем тыметъёсысь вуэз лэзьыны ӧдъямын. Уй-нуналскын ву 1-3 сантиметрлы лэзьке. Мукетъёсаз ӵыпетъёсын ву тудӟонлы дасяськон ужъёс 1-тӥ южтолэзе кутскемын. Вуэз лэзён ужъёсты 31-тӥ южтолэзёзь йылпумъяны малпаськом Денис Удалов, Удмуртиысь инкуазь узырлыкъёсъя но инкуазез утёнъя министр Тодэ вайытом, 2020-тӥ арын Сарапул ёросын Шадринка шур вылын кык ӵыпетъёсты но Камбарка ёросысь Камбарка шурысь ӵыпетэз быдэсак тупатъязы. Со понна огазеям коньдэтысь 36 миллион манет висъязы.  Тегъёс: Ижкар Удмуртия тудву инкуазь тулыс Инкуазьузырлыкъяминистерство  